Sigurd Per Andersen

Sigurd Per Andersen (født 19. mars 1908 i Skoger ved Drammen, død 4. september 1974 i Trondheim) var en norsk maskiningeniør, professor og rektor ved NTH.

Han var utdannet maskiningeniør fra NTH fra 1932 og begynte å arbeide for sin svigerfar Christian Setsaas i rørleggerfirmaet Ing. Chr. Setsaas i Trondheim, deretter i maskinforretningen Norsk Teknisk Bureau i Oslo. Han ble verkstedingeniør ved Norsk Elektrisk & Brown Boveri i 1935, og avanserte til driftsteknisk overingeniør i 1945. S.P. Andersen var professor i maskinteknisk fabrikkdrift og verktøymaskiner ved NTH fra 1947, fra 1954 til 1963 som NTHs rektor. Han var blant hovedmennene bak etableringen av forskningsstiftelsen SINTEF i 1950.

Andersen ble utnevnt til kommandør av St. Olavs Orden i 1962.

 Referanser 

Kategori:Rektorer ved NTH
Kategori:Professorer ved NTH
Kategori:Norske maskiningeniører
Kategori:Alumni fra NTH
Kategori:Kommandører av St. Olavs Orden
Kategori:Personer fra Drammen kommune